CELEX: 32006D0527
Language: lv
Date: 2006-07-27 00:00:00
Title: 2006/527/EK: Komisijas Lēmums ( 2006. gada 27. jūlijs ) par pētījumu finansēšanu, ietekmes novērtēšanu un izvērtējumiem pārtikas nekaitīguma, dzīvnieku veselības un labturības un zootehnikas jomā

29.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 208/37
            
         KOMISIJAS LĒMUMS
   (2006. gada 27. jūlijs)
   par pētījumu finansēšanu, ietekmes novērtēšanu un izvērtējumiem pārtikas nekaitīguma, dzīvnieku veselības un labturības un zootehnikas jomā
   (2006/527/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), jo īpaši tā 20. pantu,
   tā kā:
   
               (1)
            
            
               Saskaņā ar 1990. gada 26. jūnija Lēmumu 90/424/EEK Kopienai jāveic pašai vai jāpalīdz dalībvalstīm veikt tehniskus un zinātniskus pasākumus, kas vajadzīgi, lai pilnīgotu Kopienas tiesību aktus veterinārijas jomā, kā arī veterināro izglītību vai apmācību.
            
         
               (2)
            
            
               Izdevumu programmu pētījumi, ietekmes novērtējumi, kā arī sistemātiska un savlaicīga izvērtēšana ir noteikta Eiropas Komisijas prioritāte, lai sniegtu pārskatu par to, kā pārvaldīti piešķirtie līdzekļi, un, īpaši koncentrējoties uz rezultatīvu pārvaldību, veicinātu pieredzes apmaiņu.
            
         
               (3)
            
            
               Lai īstenotu šos uzdevumus, 2004. gada pēdējā ceturksnī tika rīkots atklātas procedūras konkurss pamatlīgumam par pārtikas nekaitīguma, dzīvnieku veselības un labturības un zootehnikas izvērtējumu.
            
         
               (4)
            
            
               Pamatlīgumu noslēdza 2005. gada 18. jūnijā uz 24 mēnešu periodu. Šis pamatlīgums jau sniedz atbilstošu informāciju, ar ko pamato Kopienas lēmumus.
            
         
               (5)
            
            
               Katrs atsevišķais uzdevums ir pakļauts īpašiem nolīgumiem. Šos nolīgumus paraksta Komisija un izraudzītais līgumslēdzējs, kā noteikts pamatlīgumā.
            
         
               (6)
            
            
               Šajā lēmumā paredzētais pasākums ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   Vienīgais pants
   Šā lēmuma pielikumā minētās darbības tiek apstiprinātas to finansēšanas nolūkiem.
   
      Briselē, 2006. gada 27. jūlijā
      
         
            Komisijas vārdā —
         
            Komisijas loceklis
         
         Markos KYPRIANOU
      
   
   
      (1)  OV L 224, 18.8.1990., 19. lpp. Lēmumā jaunākie grozījumi izdarīti ar Lēmumu 2006/53/EK (OV L 29, 2.2.2006., 37. lpp.).
   
      PIELIKUMS
      
         Joma: Pārtikas nekaitīgums, dzīvnieku veselība, labturība un zootehnika
      
         Juridiskais pamats: Lēmums 90/424/EEK par izdevumiem veterinārajā jomā
      
         Uzdevumi: 
      
                  —
               
               
                  dažādu veidu pētījumu un citi pakalpojumi, kas atbalsta Komisijas priekšlikumu izstrādi un sagatavošanu,
               
            
                  —
               
               
                  iepriekšēja izvērtēšana/ietekmes novērtējumi,
               
            
                  —
               
               
                  starpposma un paveiktā novērtējumi.
               
            Pētījumi un citi pakalpojumi, kas ir nākotnes ES Dzīvnieku veselības politikas (2007–2013) plānošanas un sagatavošanas pamatā, Komisijas 2007. gada plānošanas stratēģijā noteikti kā prioritāte. Par šo pētījumu plānošanu izlems atbilstoši pašlaik notiekošās Kopienas dzīvnieku veselības politikas novērtēšanas secinājumiem un ieteikumiem.
      
         Asignējumi 2006. gadam: 17 04 02 – Citi pasākumi veterinārijas, dzīvnieku labturības un sabiedrības veselības jomā: EUR 900 000
      
         Budžets: EUR 900 000 pamatlīguma otrajam gadam
      
         Paredzēto īpašo pasākumu skaits: aptuveni 6
      Visus pasākumus regulē saskaņā ar vispārējiem valsts iepirkuma noteikumiem – šajā gadījumā izmanto spēkā esošo pamatlīgumu.